Ranča
44°21′46″N 17°24′35″E﻿ / ﻿44.36278°N 17.40972°E﻿ / 44.36278; 17.40972 Ranča, lokalno i na starijim mapama poznatija kao Ranče (1433 m), je planina u centralnoj Bosni, na području općina Travnik, Dobretići i Jajce. Pritom je na njoj gotovo cijela teritorija Dobretića, (nekada) sa dvadesetak hrvatskih sela i zaselaka. Ispod sjeveroistočnih padina Ranče protiče Ugar, oko kojeg se pruža uska dolina Pougarje. Planina je izložena prema strmim padinama Korićanskih i Ugarskih stijena, tj. prema ušćima Ilomske i Kobilje. Najviši vrhovi Ranče su Suhi vrh (1.433 m) , Gola glavica (1.464 m) i Vitorog (1.478 m). Sa ove planine u Ugar otiče nekoliko pritoka: Dedića i Andrijevića potok, Bunar i Kukavički potok, a na jugozapad (prema Vrbasu): Buna, Kraljevac, Rijeka i Komatinski potok. Ranča je bogata mješovitim listopadno-četinarskim šumskim sastijinama, koje su prošarane planinskim pašnjacima. U šumama živi karakteristična divljač za ovakve životne zajednice, između ostalih i: medvjed, vuk, lisica, divlja svinja, jazavac, jež i dr. Na ovoj planini, kao i na Vlašiću, održavane su borbe bikova.